שגית סול

160px
שגית סול (נולדה ב-7 בפברואר 1976) היא שחקנית, תסריטאית, קומיקאית, מחזאית, במאית ומפיקה ישראלית.

== ביוגרפיה ==
סול נולדה בראשון לציון וגדלה בנס ציונה. בילדותה התגוררה גם במשך שנתיים וחצי בבוסטון. את לימודי התיכון סיימה במגמת תיאטרון בתיכון עירוני א' בתל אביב ולאחר מכן שירתה כמ"כית בנות בצבא. היא בוגרת מגמת תסריטאות בבית הספר סם שפיגל לקולנוע ולטלוויזיה בירושלים (2003-2001), למדה משחק מול מצלמה עם רותי דייכס (2003) וכתיבת דרמה בבית הספר בהנהלתו של יובל המון (2008-2005).

== קריירה מקצועית ==
=== משחק ===
לאחר שחרורה החלה סול להופיע ב"צוותא 2" עם רועי בר-נתן, טלי אורן, אדיר מילר, אסי כהן, גורי אלפי ורותם אבוהב.<ref></ref> ביחד כתבו והשתתפו בשתי עונות של תוכנית הטלוויזיה "דומינו" בשנים 2000-1999,<ref></ref> שזיכתה אותם ב-2001 בפרס מסך הזהב לתוכניות ילדים ונוער. סול, בר נתן ומילר העלו בשנת 2000 גם את המופע "אפקט הדומינו" שרץ במשך כשנה וחצי.

ב-1998 הופיעה עם רועי בר נתן וטלי אורן ב"קפה שחור", ערב הצדעה לנעמי שמר שנערך בבריכת הסולטאן.

בשנים 2005–2007 גילמה את דמותו של פוטי השמש בהצגה "השמשים" של חנוך לוין, בבימויו של יובל זמיר בתיאטרון הסימטה.<ref></ref>

בשנים 2010–2011 הופיעה בצוותא 2 עם מערכונים שכתבה. לצידה הופיעו נתן אבינועם ויובל בנימין.

=== כתיבה ===
* הפחדן מגוש דן<ref></ref> - הצגת ילדים בתיאטרון גושן בבימויו של גיל צרנוביץ (2005-2003). ההצגה מספרת על פחדן שיוצא להשיג מפתחות ולהתגבר על הפחד שלו. השתתפו בה מירה עווד, ניקי גולדשטיין, הדר שחף-מעיין, רענן פררה, אילן קובץ' וסול.
* רחוב העלובים - הצגה במסגרת פסטיבל "פותחים במה" 2005 בבית ליסין, בבימויה של איה שבא<ref></ref> ובהשתתפות אלברט כהן, זהרירה חריפאי, גאולה נוני, גיא לואל, עירית פשטן, אורן יאדגר ועדי לב. סול זכתה במקום השלישי בפסטיבל.<ref></ref>
* הצעת נישואים - עיבוד לסיפור של יצחק אורפז בבימויה של דליה שימקו שעלה בסמינר הקיבוצים ב-2006 כחלק מ"אהבות קטנות וטירופים קטנים", ארבעה סיפורים של אורפז, סול עיבדה סיפור אחד ושלושה כותבים נוספים עיבדו שלושה סיפורים אחרים.
* ארץ זבת חלב ודבש - דרמה על חופש, נאמנות והתבגרות במסגרת פסטיבל "פותחים במה" 2012.

בשנים 2006–2018 ניהלה סול תיאטרון להצגות ילדים בשם "שגית סול הפקות",<ref></ref> בו הועלו עיבודים של סול לסיפורי ילדים ידועים כמו "החתול במגפיים", "פיטר פן", "אליס בארץ הפלאות". לצידה כיכבו בהצגות יונתן אבינועם ("מצב כפית"), אסף דגני, רענן פררה ונעמה בסון.

=== טלוויזיה ===
* לילה גוב - שתי הופעות אורח בשידור חי עם רועי בר נתן וטלי אורן (1998).
* הראשון בבידור - פינה שבועית קבועה של סול יחד עם רועי בר נתן ואדיר מילר, בתוכנית הדגל של ערוץ 2 בהנחייתו של דודו טופז (2000).
* יצפאן - פינה בתוכניתו של אלי יצפאן, לצד בר נתן ומילר.
* בוא נתערב - תפקיד אורח בסדרת הדרמה ללימוד לשון של ערוץ 23 (2005).

== חיים אישים ==
משנת 2020 מתגוררת בשיקגו עם בעלה וילדיה.

סבה, יהודה ימיני, עלה לארץ ישראל מתימן ב-1933, עסק בחקלאות וב-1971 קיבל עם אליהו גולדין את "פרס קפלן" מנשיא המדינה על פיתוח זן הבוטן "שולמית".

==גלריית תמונות==
<gallery>
Sagit Saul 6.jpg|מימין לשמאל: יונתן אבינועם ושגית סול, בהצגה "החתול במגפיים"
Sagit Saul 7.jpg|מימין לשמאל: אסף דגני ושגית סול, בהצגה "אליסה בארץ הפלאות"
Sagit Sol 8.jpg|שגית סול ורענן פררה בהצגה "הקוסם מארץ עוץ" (2013)
Sagit Saul 3.jpg|מימין לשמאל - אילן קובץ' שגית סול, מירה עווד, ניקי גולדשטיין, הדר שחף ורענן פררה, בהצגה "הפחדן מגוש דן"
Sagit Saul 4.jpg|מימין לשמאל: רועי בר-נתן, שגית סול ואדיר מילר, "אפקט הדומינו"
Sagit Saul 2.jpg|מתוך המופע "אפקט הדומינו"
Sagit Saul 1.jpg|מימין לשמאל: טלי אורן, שגית סול, גידי גוב ורועי בר-נתן, צילום מתוך מערכון מתוכנית הטלוויזיה "דומינו"
</gallery>

==קישורים חיצוניים==

* [https://web.archive.org/web/20130824212137/http://dominogross.com/?tag=שגית-סול שגית סול], באתר של דומינו גרוס

== הערות שוליים ==

קטגוריה:מפיקות תיאטרון ישראליות
קטגוריה:מפיקי תיאטרון ישראלים
קטגוריה:מחזאיות ישראליות
קטגוריה:מחזאים ישראלים
קטגוריה:סטנדאפיסטיות ישראליות
קטגוריה:סטנדאפיסטים ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:תסריטאים ישראלים
קטגוריה:קומיקאיות ישראליות
קטגוריה:קומיקאים ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראליות שנולדו ב-1976
קטגוריה:ישראלים שנולדו ב-1976